เมื่อเวลาที่ผมเขี้ยวอาหารหรือกัดอะไรซักอย่าง มันมีเสียว อึง ดังก่องในหูครับ อันตราย​มั้ยครับ
สวัสดีค่ะ อาการเคี้ยวอาหารแล้วได้ยินเสียงผิดปกติในหูนั้นอาจจะเกิดมาจาก ข้อต่อบริเวณกรรไกรเลื่อน อักเสบหรือมีการเสื่อม อาจจะมีอาการปวดมากขึ้นเวลาอ้าปาก หุบปาก หรือเคี้ยวอาหาร และเมื่อกดบริเวณหน้าใบหูจะรู้สึกเจ็บ และอาจมีเสียงผิดปกติที่ข้อต่อขากรรไกรเวลาขยับ เช่น เสียงคลิก หรือ เสียงกรุบกรับ เป็นต้น สาเหตุอื่นๆเช่นความผิดปกติภายในช่องหูเองเช่นมีการอักเสบในหู หรือเยื่อแก้วหูทะลุ ซึ่งอาจเกิดตามหลังอุบัติเหตุเช่นการกระแทกแรงๆบริเวณดังกล่าว เป็นต้นเบื้องต้นควรรับประทานอาหารอ่อนๆที่ไม่ต้องเคี้ยวมาก ไม่ขยับหรืออ้าปากกว้างๆ หลีกเลี่ยงการพูดนานๆหากปวดมาก อาจทานยาแก้ปวดกลุ่มที่ไม่ใช่สเตียรอยด์เพื่อบรรเทาอาการได้และควรไปพบแพทย์เพื่อตรวจเพิ่มเติม หากยังมีอาการเรื้อรัง ปฏิบัติตัวตามคำแนะนำข้างต้นแล้วไม่ดีขึ้น